LIETUVOS RESPUBLIKOS KULTŪROS MINISTRAS

ĮSAKYMAS

DĖL LIETUVOS RESPUBLIKOS KULTŪROS MINISTRO 2014 M. GEGUŽĖS 9 D. ĮSAKYMO NR. ĮV-337 „DĖL ATMINTINŲ DIENŲ IR ISTORINIŲ DATŲ MINĖJIMO EKSPERTŲ KOMISIJOS SUDARYMO" PAKEITIMO

2015 m. sausio 29 d. Nr. ĮV-51

Vilnius

1. P a k e i č i u Lietuvos Respublikos kultūros ministro 2014 m. gegužės 9 d. įsakymą Nr. ĮV-337 „Dėl Atmintinų dienų ir istorinių datų minėjimo ekspertų komisijos sudarymo“:

1.1. Pakeičiu preambulę ir ją išdėstau taip:

„Vadovaudamasis Istorinės atminties išsaugojimo iniciatyvas įgyvendinančių projektų dalinio finansavimo iš valstybės biudžeto lėšų taisyklių, patvirtintų Lietuvos Respublikos kultūros ministro 2014 m. gruodžio 30 d. Nr. ĮV-998 „Dėl istorinės atminties išsaugojimo iniciatyvas įgyvendinančių projektų dalinio finansavimo iš valstybės biudžeto lėšų taisyklių, paraiškos, sąmatos, sutarties ir ataskaitų formų patvirtinimo“, 15 punktu:“;

1.2. Pakeičiu 1 punktą ir jį išdėstau taip:

„1. S u d a r a u šią Atmintinų dienų ir istorinių datų minėjimo ekspertų komisiją (toliau – komisija):

Romas Jarockis – kultūros viceministras (komisijos pirmininkas);

Ona Šaltytė – Kultūros ministerijos Meno ir kūrybinių industrijų politikos departamento Istorinės-kultūrinės atminties įprasminimo skyriaus vedėja (komisijos pirmininko pavaduotoja);

Gintarė Jakubonienė – Lietuvos gyventojų genocido ir rezistencijos tyrimo centro Memorialinio departamento direktorė;

Violeta Kolonaitienė – Vilniaus miesto savivaldybės administracijos Švietimo, kultūros ir sporto departamento Kultūros skyriaus vyriausioji specialistė;

Jolanta Meiduvienė – Kultūros ministerijos Strateginio planavimo ir kontrolės departamento Finansų skyriaus vyriausioji specialistė;

Irena Seliukaitė – Kultūros ministerijos Regionų kultūros skyriaus vedėja;

Jolita Steponaitienė – Lietuvos nacionalinės Martyno Mažvydo bibliotekos Informacijos išteklių formavimo ir vystymo centro direktorė;

Gintautas Surgailis – Generolo Jono Žemaičio Lietuvos karo akademijos prorektorius mokslui ir studijoms;

Salvina Taukinaitienė – Krašto apsaugos ministerijos Protokolo skyriaus vedėja;

Ingrida Vilkienė – Tarptautinės komisijos nacių ir sovietinio okupacinių režimų nusikaltimams Lietuvoje įvertinti sekretoriato Švietimo programų koordinatorė.“.

2. N u s t a t a u, kad šis įsakymas gali būti skundžiamas teisės aktų nustatyta tvarka.

Kultūros ministras	Šarūnas Birutis